इसके बावजूद फाजिल्का को नजरअंदाज किया गया है। इस कारण फाजिल्का पिछड़ गया है। भगत सिंह को याद करने वाले नेताओं में ऐसे कम नेता है, जिन्हें पता हो कि 60 के दशक से पहले तीनों शहीदों की समाधि पाकिस्तान के कब्जे में थी। जनभावनाओं को देखते हुए 1950 में नेहरू-नून मुहाइदे के तहत फैसला लिया गया था कि पाकिस्तान से शहीदों की समाधि वापस ली जाए। करीब एक दशक की इस ऊहापोह के बाद पाकिस्तान ने फाजिल्का का अहम हिस्सा मांग लिया। हालांकि सैन्य दृष्टि से यह इलाका अहम था, मगर जनभावनाओं को देखते हुए फाजिल्का के 12 गांव पाक को देने पड़े। यही वजह है कि पाक के साथ हुए दो युद्धों में फाजिल्का क्षेत्र को काफी नुकसान झेलना पड़ा। ग्रेजुएट्स वेलफेयर एसोसिएशन फाजिल्का के सचिव नवदीप असीजा ने इस क्षेत्र को शहीदों की धरती घोषित करने की मांग की है।